Pozdravljen učenec/učenka.

Upam, da ste dobro, da vam zdravje služi, prav tako vašim domačim. Verjamem, da ste se že »upeljali v nov sistem šole«. Verjamem tudi, da pogrešate sošolce, pa tudi kakšno učiteljico ☺.

1. **ura (v tednu od 23. 3. do 27. 3. 2020)**
2. V zvezek pod neumetnostna besedila napiši večji naslov – UČENJE NA DALJAVO – nato napiši datum. **Kar je zapisano v okvirju, je moja razlaga. Tega ni potrebno pisati v zvezek, razen če želiš. Vse ostalo napiši. Zvezke bom pregledala, ko se ponovno vidimo.**

Napiši naslov: **Raba vejice**

**Nekaj osnovnih pravil za pisanje vejice že poznaš, zato jih v prvem delu ure samo ponovi. Odpri DZ na str. 135. Kar je v zelenem okvirčku najprej preberi, nato prepiši v zvezek.**

Napiši naslov: **Posebna raba vejice**

Spodaj imaš primer, pri katerem ti je zapis vejice že znan, saj smo se že naučili, da vejica loči odvisni in glavni stavek.

1. **primer:**

Čevlji**,** **ki so narejeni po zadnji modi,** se mi ne zdijo udobni.

prilastkov odvisnik

Zgornjo poved bi lahko zapisali tudi krajše, in sicer tako, da v prilastkovem odvisniku izpustimo veznik in povedek (**ki so**). Odvisni stavek se tako spremeni v neglagolski stavek/nepravi stavek. **Zapis vejice se pri tem ne spremeni.**

Čevlji**,** **narejeni po zadnji modi,** se mi ne zdijo udobni.

neglagolski stavek

Po tem zgledu še sam pretvori krepko zapisane stavke v neglagolske stavke (zapiši v zvezek) in pazi na zapis vejice. Nekoliko nižje imaš z modro napisane rešitve, vendar bodi pošten do sebe in jih poglej šele, ko napišeš svoje rešitve:

Vedro, ki je bilo polno vode, se je polilo.

Uresničili so sklep, ki je bil sprejet na zadnjem sestanku.

Te obleke, ki je polna naborkov, ne bom več nosila.

Prodam motor, ki je bil kupljen lani.

Zapiši v zvezek:

Z vejico ločimo tisti del povedi, ki ga lahko razvijemo v odvisnik.

Rešitve:

Vedro, polno vode, se je polilo. Uresničili so sklep, sprejet na zadnjem sestanku. Te obleke, polne naborkov, ne bom več nosila. Prodam motor, kupljen lani.

*zapiši v zvezek*

1. **primer:**

Miško Kranjec**,** **to je slovenski pisatelj,** je napisal roman Strici so mi povedali.

V zgornji povedi bi seveda brez težav lahko izpustili besedno zvezo **TO JE** in bi zapisali:

Miško Kranjec**,** **slovenski pisatelj,** je napisal roman Strici so mi povedali.

Tako še:

Janez Novak**,** **minister za zdravje,** je razglasil izredne razmere.

Zapiši v zvezek:

Z vejico ločimo tudi tisti del povedi, ki sicer ni pravi stavek (je brez osebne glagolske oblike), vendar v njem natančneje pojasnimo pomen, vlogo, naloge neke osebe, stvari, kraja , obdobja.

1. **primer:**

**Da,** strinjam se. **Seveda,** tudi jaz pridem.

**Uh,** to boli.

**Jaka,** pospravi sobo.

Zapis v zvezek:

Z vejico ločimo tudi tisti del povedi, s katerim izrazimo svoje prepričanje, strinjanje, razpoloženje ali ko nekoga nagovarjamo. Te dele povedi bi lahko zapisali tudi kot samostojne povedi, npr. Da., Seveda. …

O nekaterih takih primerih smo že govorili, ko smo obravnavali členek in medmet.

**Sedaj pa reši naloge v DZ, str. 136/ 2. naloga, str. 137, 138/4. naloga, rešitve preveri na rokusovi spletni strani.**

1. **ura (v tednu od 23. 3. do 27. 3. 2020)**

**Naj te spomnim: Vse kar je modro in rdeče, zapiši v zvezek, v okvirju so moje razlage, ki jih ni potrebno pisati v zvezek.**

**V zvezek napiši naslov VEZAJ in POMIŠLJAJ, nato še datum.**

Vezaj in pomišljaj sta ločili, ki sta si sicer zelo podobni: vezaj je krajša črtica od pomišljaja. Torej: POMIŠLJAJ – VEZAJ -

Kadar pišemo na računalnik in želimo napisati vezaj, na tipkovnici izberemo tipko, na kateri je črtica (-). Če želimo napisati POMIŠLJAJ, moramo držati tipko ctrl in pri­tisniti minus. Poskusi to narediti tudi sam.

Obe ločili pa se bistveno razlikujeta v pomenu. Ta ura bo namenjena obravnavi VEZAJA.

**VEZAJ (-)**

je ločilo, ki ga skoraj vedno pišemo stično (to pomeni, da pred njim in za njim ne naredimo presledka). Brez presledkov na obeh straneh (torej stično)ga pišemo, kadar:

1. **besedo sestavimo iz dveh enakovrednih delov** (v teh primerih bi vezaj lahko nadomestili tudi z veznikom **IN**):

slovensko-italijanski slovar (slovenski IN italijanski slovar),

vzgojno-izobraževalna ustanova (ustanova, ki je vzgojna in izobraževalna),

rdeče-bel pulover (pulover, ki je rdeč in bel).

1. **je prvi del besede številka ali črka:** 5-letnik (ali petletnik), 10-litrska (ali desetlitrska) posoda, 3-urni (ali triurni) film; C-vitamin, e-naslov,

TV-ekran.

1. **sklanjamo kratice: MPZ, MPZ-ja, MPZ-ju …** (Zapomni si, da kratice lahko tudi ne sklanjamo: To je MPZ. Na oder ni bilo MPZ. Nagrado so dali MPZ. …)

V zgornjih primerih je vezaj stično ločilo, ker gre za eno besedo, ki je zložena iz dveh besed: slovensko-italijanski (ena beseda, zložena iz sicer dveh besed).

**Sedaj pa odpri DZ na str. 138, 139 in naredi 2., 3. in 4. nalogo. Rešitve preveri na Rokusovi spletni strani.**

1. **n 4.ura (v tednu od 23. 3. do 27. 3. 2020)**

 **V zvezek napiši naslov POMIŠLJAJ (–), nato še datum.**

Se še spomniš, kaj pomeni STIČNO in NESTIČNO. Naj te spomnim: Stično pomeni brez presledkov (se stika), NESTIČNO pomeni s presledki (se ne stika).

1. **Pomišljaj je lahko STIČNO LOČILO**, vendar samo v primeru, ko ga uporabljamo namesto predlogov OD … DO …

Primeri:

Trgovina je odprta 8.00–12.00. (preberemo: Trgovina je odprta od osmih do dvanajstih)

Proga Dunaj–Trst je ponovno odprta. (preberemo: Proga od Dunaja do Trsta je ponovno odprta.)

1. **NESTIČNI pomišljaj** uporabljamo:
* namesto glagola BITI: Mladost – norost. Pomeni: Mladost je norost.
* Na začetku odstavka, ko uvaja dobesedni navedek:

– Kdaj odrineš?

– Jutri ob petih.

* Pri naštevanju:

Za malico bo:

– kruh

– mleko

– sadje

1. Poznamo pa tudi DVODELNI NESTIČNI POMIŠLJAJ, ki ga lahko uporabljamo namesto vejice oz. oklepaja:

Matjaž ­– naš novi sošolec – je odličen športnik.

To bi lahko zapisali še: Matjaž, naš novi sošolec, je odličen športnik. ALI Matjaž (naš novi sošolec) je odličen športnik.

**Sedaj pa reši naloge v DZ, str. 140/6.–10. Rešitve najdeš, saj veš kje ☺**

**V naslednji uri reši še naloge na delovnem listu. Če nimaš možnosti printanja delovnega lista (prilepi ga v zvezek), rešuj v zvezek in napiši samo rešitve.**

**VAJE ZA PONOVITEV SNOVI**

1. **Naslednje povedi zapiši brez pomišljaja, torej s predlogom od do. Glej zgled:**

Moja sestra je hodila v gimnazijo v letih 1990–1994. *Moja sestra je hodila v gimnazijo v letih od 1990 do 1994.*

Koliko avtobusnih postaj je na progi Center–Črnuče?

Letno povprečje padavin je 800–3000 mm.

Skozi Sevnico teče železniška proga Ljubljana–Zagreb.

O alpskem svetu piše na straneh 33–93.

1. **Ugotovi, kateri zapis je pravilen.**
2. Delovni čas: 6. 00 – 20. 00
3. Delovni čas: 6. 00–20. 00
4. Delovni čas: 6. 00 - 20. 00

č) Delovni čas: 6. 00-20.00

1. 100 – odstoten
2. 100- odstoten
3. 100-odstoten

č) 100–odstoten

1. **Preberi naslednji besedi.**

tisočletnica 1000-letnica

**Kako si prebral besedi?**

1. Enako. b) Različno.

**Kako sta besedi zapisani?**

a) Enako. b) Različno.

**Kaj je prva sestavina obeh besed?**

1. Samostalnik. c) Vrstilni števnik.
2. Glavni števnik. č) Glagol.

**Kako je zapisana prva sestavina v obeh besedah?**

a) Enako. b) Različno.

**Poveži.**

V levi besedi je prva sestavina zapisana s števkami.

V desni besedi je prva sestavina zapisana s črkami.

**Dopolni pravilo.**

**Če je prva sestavina besede zapisana s števko (števkami), je z drugo sestavino**

**povezana z .**

1. **Pojasni rabo vezaja v besedah *22-letnik* in *Avstro-Ogrska.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Besede tvori po zgledu.**

vožnja, ki traja tri ure → triurna vožnja

odmor, ki traja pet minut → \_\_\_\_\_\_\_\_\_\_\_\_\_\_\_\_\_\_\_\_\_\_\_

tečaj, ki traja en teden → \_\_\_\_\_\_\_\_\_\_\_\_\_\_\_\_\_\_\_\_\_\_\_\_

študij, ki traja šest let → \_\_\_\_\_\_\_\_\_\_\_\_\_\_\_\_\_\_\_\_\_\_\_\_

sod, ki drži dvesto petdeset litrov → \_\_\_\_\_\_\_\_\_\_\_\_\_\_\_\_\_\_\_\_\_\_\_

skok, ki je dolg šest metrov → \_\_\_\_\_\_\_\_\_\_\_\_\_\_\_\_\_\_\_\_\_\_\_

lestvica, ki zajema dvanajst stopenj → \_\_\_\_\_\_\_\_\_\_\_\_\_\_\_\_\_\_\_\_\_\_\_\_

človek, ki je star sedemdeset let → \_\_\_\_\_\_\_\_\_\_\_\_\_\_\_\_\_\_\_\_\_\_\_\_

šola, ki traja devet let → \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vstavljene besede zapiši še tako, da bo prva sestavina zapisana s števko (števkami).**

1. **Besedo na levi strani primerjaj z besedo na desni.**

6-stopenjski C-vitamin

**Kako je zapisana prva sestavina v levi besedi?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kako je povezana z drugo sestavino?** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kako je zapisana prva sestavina v desni besedi?**

a) S števko. b) Z veliko črko. c) Z malo črko.

**Kako je povezana z malo sestavino?**

a) S pomišljajem. b) Vmes je presledek. c) Z vezajem.

č) Zapisana je skupaj z naslednjo sestavino.

1. **Izberi pravilno napisane besede in jih prepiši na črte.**

Katera živila vsebujejo veliko \_\_\_\_\_\_\_\_\_\_\_\_\_\_\_\_\_\_\_ (A vitamina / A-vitamina)?

Na tej strani je po navadi objavljen \_\_\_\_\_\_\_\_\_\_\_\_\_\_\_\_\_ (TV-spored / TV spored).

Ta skladba je napisana v \_\_\_\_\_\_\_\_\_\_\_\_\_\_\_\_\_\_\_\_ (b-molu / b molu).

Kdaj si bomo ogledali slovensko \_\_\_\_\_\_\_\_\_\_\_\_\_\_\_\_\_\_\_ (TV dramo / TV-dramo)?

1. **Preberi naslednje povedi.**
2. V Piranu smo si ogledali več znamenitosti – tudi akvarij – in se po treh urah peš odpravili proti Portorožu.
3. Za ta avto Vam dajemo 5-letno garancijo.
4. Odprto 8. 00–20. 00.

**Dopolni, katero nekončno ločilo je v teh povedih.**

V prvi povedi je \_\_\_\_\_\_\_\_\_\_\_\_\_\_\_\_\_. V drugi povedi je \_\_\_\_\_\_\_\_\_\_\_\_\_\_\_\_. V tretji povedi pa je \_\_\_\_\_\_\_\_\_\_\_\_\_\_\_\_\_\_.

**Ali so trditve pravilne?**

Pomišljaj je krajši od vezaja. DA NE

V prvi povedi je dvodelni pomišljaj. DA NE

Dvodelni pomišljaj lahko zamenjamo z oklepajem. DA NE

Dvodelni pomišljaj je nestičen na levi in na desni strani. DA NE

Pomišljaj v tretji povedi lahko zamenjamo z oklepajem. DA NE

Pomišljaj v tretji povedi je stičen na levi in na desni strani. DA NE

V tretji povedi je enodelni pomišljaj. DA NE

**Dopolni.**

Pomišljaj je nekončno ločilo, ki je \_\_\_\_\_\_\_\_\_\_\_\_\_\_ od vezaja. Ponavadi je dvodelen, levo in desno \_\_\_\_\_\_\_\_\_\_\_\_ ter ga lahko zamenjamo z \_\_\_\_\_\_\_\_\_\_\_\_\_\_\_ ali \_\_\_\_\_\_\_\_\_\_\_\_\_\_\_. Včasih pa uporabljamo tudi enodelni stični pomišljaj.

1. **Preberi naslednjo poved.**

Odprto *7. 00–18. 00*.

**Kako si jo prebral?**

1. Odprto sedem do osemnajst.
2. Odprto od sedem do osemnajst.
3. Odprto od sedmih do osemnajstih.

**Katero ločilo stoji sredi poševno tiskanega dela povedi?**

1. Vezaj.
2. Dvodelni pomišljaj.
3. Enodelni pomišljaj, ki je na levi in na desni strani nestičen.

č) Enodelni pomišljaj, ki je stičen na obeh straneh.

**Pomišljaj sredi podčrtanega dela je napisan namesto predlogov**

1. od … do
2. do … od
3. od … od

**Dopolni.**

Enodelni stični pomišljaj pišemo namesto predlogov \_\_\_\_ … \_\_\_\_, zato ga imenujemo tudi predložni pomišljaj.

1. **Ali je v naslednjih primerih zapisan vezaj (V) ali pomišljaj (P)?**

\_\_\_ 100-kilogramski zaboj

\_\_\_ proga Maribor–Celje

\_\_\_ 20–250 C